M. Urbáni, poslanec: (2003-10-22):
Za posledný rok predložil pán minister zdravotníctva jednu novelu zákona o zdravotnej starostlivosti, ktorá hovorí len o vyberaní poplatkov. Nič pozitívne v tom zákone nebolo a teraz keď som očakával, že príde s tým balíkom zákonov, ktoré sľubuje, tak tu schvaľujeme novely, ktoré síce nie sú nepodstatné, verím, že sú podstatné pre chod štátnej správy, hlavne keď sa reštrukturalizuje a mení štátna správa, je to potrebné, ale ktoré mohli počkať a mohli práve nadväzovať aj s tým na ten balík, ktorý pán minister pripravuje. V dnešnej dobe tento zákon, ktorý predložil pán minister o omamných látkach, je o to viac dôležitý, že úzko súvisí s prísnou kontrolou omamných látok vzhľadom na rozširujúce sa návyky od mládeže cez všetky vekové skupiny a, samozrejme, cez nelegálne obchodovanie s týmito látkami. V tomto zákone vzniká u mňa jedno podozrenie, kde sú vytvorené skupiny jednotlivých látok konkrétnych, aby to v budúcnosti nebolo zneužité. A bude treba kontrolovať, aby v tých skupinách ostali v tom zaradení, ktorí sú tam teraz, pretože môže vzniknúť podozrenie z lobizmu vo farmaceutických firmách, aby nedošlo k presunom. Čiže bude treba kontrola, o ktorej som sa v tomto  zákone nejako extra presne nedočítal, akým spôsobom sa bude na tomto úseku, ako hovorím, vykonávať. V každom prípade tento zákon náš poslanecký klub odporúča, aby išiel do druhého čítania, a v konečnom dôsledku ho podporíme. Ďakujem. Z. Martináková, podpredsedníčka NR SR: Faktickú poznámku má pán poslanec Džupa. Uzatváram možnosť hlásiť sa s faktickými poznámkami. K. Džupa, poslanec: Ďakujem, pani predsedajúca. Chcem nadviazať na slová pána poslanca Urbániho a celkom zreteľne vyjadriť, že naozaj budeme musieť dbať pri dopracovaní tohto zákona, pri jeho schvaľovaní, a týka sa to každého poslanca, aj keď to nie je oblasť odborne mu blízka, aby sa nevytvoril priestor a aby sa už aj touto novelou nestalo, že sa budú do a zo zoznamu presúvať liekové štruktúry alebo lieky, alebo konkrétne prípravky, a aby sa to dialo podľa noriem Európskej únie, ale, pozor, musia to byť normy tých krajín Európskej únie, ktoré sú aj v oblasti medicíny dostatočne známe, že túto oblasť si strážia absolútne presne a bez ohľadu na všelijaké iné tlaky včítane tlakov od farmaceutických firiem, ktoré sú celkom legitímne, ale nemôžu siahať za určitú hranicu. A preto by bolo vhodné, aby pri druhom čítaní bolo deklarované, normy ktorej európskej krajiny slúžili ako model na túto zákonnú normu, pritom, samozrejme, neočakávam, že to bude napr. Holandsko. Ďakujem. Z. Martináková, podpredsedníčka NR SR: Vyhlasujem všeobecnú rozpravu za skočenú. Pán minister, chcete sa k rozprave vyjadriť? Predpokladám, že nie. Pán spravodajca, chcete sa k rozprave vyjadriť? Nie. Prerušujem rokovanie o tomto bode programu. Ďakujem pánovi ministrovi aj pánovi poslancovi Birošovi. vládnom návrhu zákona o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Vládny návrh zákona máte ako tlač 388, návrh na jeho pridelenie na prerokovanie výborom máte pod rozhodnutím č. 396. Prosím pána ministra výstavby a regionálneho rozvoja Lászlóa Gyurovszkého, aby návrh zákona v snemovni odôvodnil.